Emma Watson

**Emma Charlotte Duerre Watson** (født 1990) er en britisk skuespiller, modell og aktivist. Hun er født i Paris og oppvokst i Oxfordshire. Hun er mest kjent for å spille Hermine Grang i Harry Potter-serien.

## Bakgrunn
Emma Watson ble født den 15. april 1990 i Paris der foreldrene hennes, juristene Chris Watson og Jaqueline Luesby hadde bosatt seg. Hun har også en yngre bror ved navn Alexander. Foreldrene skilte seg da Emma Watson var fem år gammel, og hun flyttet til Oxfordshire sammen med moren, mens faren flyttet til London.

## Barneskuespiller
Som barn gikk Watson på Dragon School i Oxford, og på fritiden gikk hun på teaterskolen som organisasjonen Stagecoach Theatre Arts drev i Oxford.

Hun ble verdenskjent av sin første profesjonelle skuespillerrolle som Hermine Grang (på engelsk Hermione Granger) i Harry Potter-filmserien, etter bare å ha vært med i skoleskuespill tidligere. Watson spilte i alle åtte Harry Potter-filmene fra 2001 til 2011, noe som ga verdensomspennende berømmelse, anerkjennelse fra kritikere og rundt 60 millioner dollar.

Watson fortsatte å jobbe utenfor Harry Potter-filmene, blant annet som stemmeskuespiller i *[[Historien om Despereaux]]* (2008). Siden har hun hatt en hovedrolle i *[[The Perks of Being a Wallflower]]* (2012) og *[[The Bling Ring]]* (2013). Hun er med i *[[This Is the End]]* (2013), og portretterte tittelfigurens adoptivdatter i ''Noah'' (2014). I 2017 var hun Belle i en spillefilm-oppsetning av *[[Skjønnheten og udyret (2017)|Skjønnheten og udyret]].* Hun har også vært med i *[[Regression]]* (2015), *[[Colonia (2015)|Colonia]]* (2015) og *[[The Circle (2017)|The Circle]]* (2017). Emma Watson hadde også en rolle i TV-filmen *[[Ballet Shoes]]*.

Før rollen i *Harry Potter*-filmene, var hennes skuespillererfaring begrenset, med kun mindre roller i skolestykker, som for eksempel *Arthur: The Young Years* og *The Happy Prince*. Hun ble interessert i teater gjennom skolen, og syv år gammel vant hun førstepris i *Daisy Pratt Poetry Competition*. Da hun var ni år gammel fikk hun rollen som Hermine Grang, rollefiguren hun har spilt gjennom hele Harry Potter-serien.

## Filmografi
### Harry Potter-filmene
* 2001: *[[Harry Potter og De vises stein (film)|Harry Potter og De vises stein]]* – Hermine Grang
* 2002: *[[Harry Potter og Mysteriekammeret (film)|Harry Potter og Mysteriekammeret]]* – Hermine Grang
* 2004: *[[Harry Potter og Fangen fra Azkaban (film)|Harry Potter og Fangen fra Azkaban]]* – Hermine Grang
* 2005: *[[Harry Potter og Ildbegeret (film)|Harry Potter og Ildbegeret]]* – Hermine Grang
* 2007: *[[Harry Potter og Føniksordenen (film)|Harry Potter og Føniksordenen]]* – Hermine Grang
* 2009: *[[Harry Potter og Halvblodsprinsen (film)|Harry Potter og Halvblodsprinsen]]* – Hermine Grang
* 2010: *[[Harry Potter og Dødstalismanene – Del 1]]* – Hermine Grang
* 2011: *[[Harry Potter og Dødstalismanene - Del 2]]* – Hermine Grang

### Andre filmer
* 2008: *[[Historien om Despereaux]]* (animasjonsfilm) – prinsesse Pea (stemme)
* 2011: *[[My Week with Marilyn]]* – Lucy Armstrong
* 2012: *[[The Perks of Being a Wallflower]]* – Samantha «Sam» Button
* 2013: *[[The End of the World]]* – seg selv
* 2013: *[[The Bling Ring]]* – Nicolette «Nicki» Moore
* 2014: *[[Noah (film)|Noah]]* – Ila
* 2015: *[[Colonia (film)|Colonia]]* – Lena
* 2015: *[[Regression]]* – Angela Gray
* 2017: *[[Beauty and The Beast]]* – Belle
* 2017: *[[The Circle (film fra 2017)|The Circle]]* – Mae Holland
* 2019: *[[Little Women (2019)|Little Women]]* – Margaret «Meg» March

### TV-produksjoner
* 2007: *[[Ballet Shoes]]* (TV-film) – Pauline Fossil
* 2015: *The Vicar of Dibley* (episode: «The Bishop of Dibley» – reverend Iris)
* 2022: *Harry Potter 20th Anniversary: Return to Hogwarts* (TV-spesial) – seg selv
* 2022: *Pickled* (TV-spesial) – seg selv

## Priser

## Referanser


## Eksterne lenker
* 
* 
* Emma Watson galleri
* Emma Watson på Fansite